Mira Sidawi

Mira Sidawi (Beirut, Libano, 1984) Libanoko Beirut kanpoaldean dagoen Burj Barajneh errefuxiatu gunean jaiotako palestinar zinemagilea da. Four Wheels Camp (2016) eta The Wall (2019) filmak zuzendu zituen, bera hazi zen errefuxiatu eremuko bizimodua islatzen zuten bi dokumental. Sidawi Libanon bizi da eta Tell sleep to sleep eleberria lantzen ari da, ondoren zinemara eramateko asmoarekin.

 Filmografia 
Sidawiren filmak bera bizi izan den errefuxiatu-esparruetan gertatzen dira. Bere lehen film laburra, Four wheels camp, berak zuzendu eta ekoitzi zuen 2016an, eta Parisko Ciné-Palestine Jaialdian proiektatu zen, non epaimahaiaren saria lortu zuen, baita Beiruteko Unibertsitate Zinemaldian ere, eta han publikoaren saria jaso zuen. Dokumental horretan, lurperatuak izan nahiko luketen lekuari buruzko galderak egiten zizkien herritarrei, eta, horrela, Palestinako sinbologiari eta Libanoko errefuxiatuen eremuetako palestinarren iruditeriari buruzko erretratua egiten zuen.The Wall,  berak ekoiztutako bigarren dokumentalak, errefuxiatu-esparruko lau gazteren bizitza kontatzen zuen. Gazteek film bat egiten dute, eta Rogers Walter, Pink Floyd-eko buruzagi ohia, gonbidatzea amesten dute. Horrela, gazte horien bizitzan, borroketan eta bizirauteko aurre egin behar dioten eguneroko gogortasunean murgiltzen  ziren.

2024ko maiatzean Sidawik bere bi dokumentalak aurkeztu zituen Espainian, Zinema Akademiak eta Emakume Zinegileen eta Ikus-entzunezko Hedabideen Elkarteak (CIMA) antolatutako ekitaldi batean. Elkarte horrek ahotsa eta babesa eman nahi die gatazka-eremuetan edo bereziki emakumeentzat etsaitasunezkoak diren eremuetan sortzen duten zinemagileei.

 Erreferentziak 

Kategoria:Palestinako zinema zuzendariak
Kategoria:Emakume zinema zuzendariak
Kategoria:Beirutarrak
Kategoria:Palestinar errefuxiatuak